LIETUVOS RESPUBLIKOS SEIMO KANCELIARIJOS

TEISĖS DEPARTAMENTAS

IŠVADA

DĖL LIETUVOS RESPUBLIKOS FINANSŲ ĮSTAIGŲ ĮSTATYMO NR. IX-1068 381 STRAIPSNIO IR ĮSTATYMO PRIEDO PAKEITIMO ĮSTATYMO PROJEKTO

2014-09-17 d. Nr. XIIP-2190

Vilnius

Įvertinę projektą dėl jo atitikties Konstitucijai, įstatymams, Europos Sąjungos teisės aktams ir teisės technikos taisyklėms, teikiame šią pastabą:

Atkreiptinas dėmesys į tai, kad projekto 2 straipsniu keičiamo įstatymo priedo 1 punkte nurodoma Direktyva 2006/48/EB buvo panaikinta, priėmus 2013 m. birželio 26 d. Europos Parlamento ir Tarybos direktyvą 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos Direktyvos 2006/48/EB bei 2006/49/EB. Pastaroji direktyva turėjo būti įgyvendinta iki 2013 metų gruodžio 31 d., todėl Europos Komisija dėl šios direktyvos neįgyvendinimo jau yra pradėjusi pažeidimo procedūrą. Atsižvelgus į tai, nėra aišku, kokiu tikslu yra siūloma keisti įstatymo priedą.

Teisės departamento direktorius Andrius Kabišaitis

D. Petrauskaitė

L. Schulte-Ebbert

D. Zebleckis

A. Dulevičiūtė-Akimovienė